PTT โชว์งบ Q1 กำไรทะลัก 3.25 หมื่นลบ. รายได้ปิโตรฯ-โรงกลั่นพุ่งหนุน
PTT โชว์งบ Q1 กำไรทะลัก 3.25 หมื่นลบ. รายได้ปิโตรฯ-โรงกลั่นพุ่งหนุน
13 พ.ค. 2564

บริษัท ปตท. จำกัด (มหาชน)  หรือ PTT รายงานผลการดำเนินงานไตรมาส 1 สิ้นสุดวันที่ 31 มีนาคม 2564 มีกำไรสุทธิดังนี้

สำหรับไตรมาส 1/2564 ปตท. และบริษัทย่อยมีรายได้จากการขายจำนวน 477,837 ล้านบาท ลดลงจากไตรมาส 1 ปี 2563 จำนวน 5,730 ล้านบาท หรือร้อยละ 1.2 ส่วนใหญ่จากรายได้ของธุรกิจน้ำมันที่ลดลงตามปริมาณขายที่ลดลงจากผลกระทบของการแพร่ระบาดของ COVID-19 รวมถึงรายได้ของกลุ่มธุรกิจก๊าซธรรมชาติและ ธุรกิจสำรวจและผลิตปิ โตรเลียมที่ปรับลงตามราคาขายเฉลี่ยของก๊าซธรรมชาติที่ปรับลดลง
อย่างไรก็ตาม รายได้ของกลุ่มปิโตรเคมีและการกลั่น รวมถึงธุรกิจการค้าระหว่างประเทศเพิ่มขึ้นตามราคาขายผลิตภัณฑ์ปิโตรเลียมและปิโตรเคมีที่สูงขึ้น ในไตรมาส 1/2564 ปตท. และบริษัทย่อยมี EBITDA เพิ่มขึ้น 70,612 ล้านบาท หรือมากกว่าร้อยละ 100.0 จากไตรมาส 1/2563 สาเหตุหลักจากกลุ่มธุรกิจปิโตรเคมีและการกลั่น
โดยธุรกิจการกลั่นมีผลการดำเนินงานเพิ่มขึ้นอย่างมากจาก กำไรสต๊อกน้ำมันประมาณ 12,000 ล้านบาทในไตรมาสนี้ ตามราคาน้ำมันดิบที่ปรับเพิ่มขึ้นจากสิ้นไตรมาสไตรมาส 4/2563 เทียบกับขาดทุนจากสต๊อกน้ำมันประมาณ 32,000 ล้านบาท ในช่วงเดียวกันของปีก่อน ส่งผลให้ Accounting GRM ปรับเพิ่มขึ้นเป็น 6.9 เหรียญสหรัฐฯ ต่อบาร์เรล ในไตรมาส 1/2564 จากขาดทุน 7.6 เหรียญสหรัฐฯ ต่อบาร์เรล ในไตรมาส1/2563
รวมถึงผลการดำเนินงานของธุรกิจปิโตรเคมีก็ปรับเพิ่มขึ้นเช่นกัน ตามส่วนต่างราคาผลิตภัณฑ์ปิ โตรเคมีกับวัตถุดิบ สายโอเลฟินส์และอะโรเมติกส์โดยรวมที่ปรับตัวสูงขึ้นตามความต้องการซื้อสินค้าปลายน้ำที่เพิ่มขึ้น
ในส่วนของธุรกิจการค้าระหว่างประเทศมีผลการดำเนินงานปรับตัวดีขึ้นโดยหลักจากกำไรขั้นต้นที่สูงขึ้นของคอนเดนเสทในประเทศ อีกทั้งกลุ่มธุรกิจก๊าซธรรมชาติมีผลการดำเนินงานดีขึ้น โดยหลักจากต้นทุนก๊าซฯที่ลดลง และราคาขาย เฉลี่ยที่สูงขึ้นของธุรกิจโรงแยกก๊าซธรรมชาติ และธุรกิจจัดหาและจัดจำหน่ายก๊าซฯ ที่ขายให้กับกลุ่มลูกค้าอุตสาหกรรม นอกจากนี้ธุรกิจน้ำมันมีผลการดำเนินงานเพิ่มขึ้นเช่นกัน โดยหลักจากกำไรขั้นต้นที่เพิ่มขึ้น แม้ว่าปริมาณขายลดลงจากผลกระทบการแพร่ระบาดของ COVID-19